Himmelspir

Himmelspir (Metropolis)
Befolkning: 32,795 (himmelfolk 79%, gudssbarn 3% dverger 3%, alver 3%, halvinger 3%, halv-alver 2% spikere 2%, gnomer 1% kobolder 1%, krigssmidde 1%, andre raser 2%). Regjering: Monarki (Gudssønn Eron og Gudsdatter Vianna) Religioner: Pelor - Solguden, Khord - krigsguden, og guder som står for godhet, ære og strid. Innretning: Retsmessig God

Himmelspir er en enorm by, bygget av mennesker, velsignet av gudene. Det sies at guder bodde blandt menneskene da de ble skapt. Gudene så et mektig potensiale som lå latent i mennesket. Etter å ha blandet blodslinje med menneskene, ble gudsbarna skapt - mennesker med guddommelige trekk. Gudsbarna og deres ætt skapte adelsfamiliene som har styrt riket i alle år, som har en monarkisk oppbygging. Byen er kjent for mektige riddere som preger fortellinger gjennom hele riket. Himmelspir er også et religiøst senter for de troende.

Menneskene er svært ulike og tilpassningsdyktige av natur. Selv om overklassen fokuserer mye på heder, ære og politiske intriger, finnes fortsatt korrupsjon, grådighet og sjalusi i deres sjeler. Dette har forårsaket flere konflikter blandt sine egne, og mellom andre riker og raser. Himmelspir er kjent for deres ugjennomtrengelige bymurer som har stått ufallne i over tusen år. På slagmarken er deres pansrete kavaleri uslåelig. Himmelspir er kjent for å ha de best avlede og trente hester i alle rikene.

Selv om menneskene mener at de er imøtekommende til andre raser, så er sannheten en annen. Menneskene tolererer andre raser, så rår skepsis og missnøye blandt befolkningen. Åpen rasisme er forbudt i Himmelspir, men sosialt sett blir andre raser sett ned på. Selvsagt varierer dette fra menneske til menneske. Handel- og politiske relasjoner, jobber med å bedre forholdene mellom menneskene og de andre rasene.

Geografisk
Himmelriket, som er landet hvor Himmelspir er hovedstaden, strekker seg tre dager marsj fra senter til landegrensen. Landet som er omgitt av fjellkjeder og elver, har fire tårn som passer på ferdsel inn og ut av landet. Her kreves en toll på fem sølvpenger per hode (dyr betales ikke for) for fri passasje til neste dag. Himmelriket gjør det de kan for å holde det omliggende landskapet trygt og rolig, og tillater ikke ferdsel av hærer uten dems tillatelse. Hele himmelriket er fruktbart og er av variert landskap.